Diari Oficial de la Generalitat Valenciana


Sumari del DOGV 5036, del 27-06-2005 (2005/7280)

RESOLUCIÓ de 20 de juny de 2005, de la directora general de Justícia, per la qual s'aprova el Pla d'Acció Social per a l'any 2005 de la Generalitat Valenciana, per al personal de l'administració de Justícia, comprés en el Reial Decret 1.950/1996 de 23 d'agost.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5036

Data del DOGV
:   27-06-2005

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2005/7280


Data del document
:   20-06-2005

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * suport econòmic
    * programa d'actuació
    * personal de l'administració de justícia
    * ajuda social

RESOLUCIÓ de 20 de juny de 2005, de la directora general de Justícia, per la qual s'aprova el Pla d'Acció Social per a l'any 2005 de la Generalitat Valenciana, per al personal de l'administració de Justícia, comprés en el Reial Decret 1.950/1996 de 23 d'agost. [2005/X7280]
  
En execució de l'acord aconseguit en la sessió de la Mesa Sectorial de Justícia, de data 25 de juliol de 2002, i havent sigut objecte de negociació amb les centrals sindicals presents en l'esmentada Mesa, s'han establit els criteris, programes i continguts relatius a l'acció social d'enguany, per al personal al servei de l'administració de Justícia a la Comunitat Valenciana, dels cossos de Metges Forenses, Gestió Processal i Administrativa, Tramitació Processal i Administrativa i Auxili Judicial de l'administració de Justícia, secretaris de Pau a extingir a la Comunitat Valenciana, així com del Cos d'Ajudants de Laboratori i Agents de Laboratori a extingir, dels instituts de Medicina Legal de la Comunitat Valenciana.
  
L'article 11 del Decret 181/2004, de l'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, atribueix a la Direcció General de Justícia l'execució de les competències a la Generalitat Valenciana en l'àmbit de l'administració de Justícia, per tant, resolc:
  
Primer
  
Aprovar el Pla d'Acció Social de la Generalitat Valenciana per a l'any 2005, dirigit al personal funcionari al servei de l'administració de Justícia a la Comunitat Valenciana, relacionat en la part expositiva de la present resolució. El Pla s'integrarà pels Programes següents:
  
- Programa d'ajuda per fills:
  
- Subprograma A
  
- Subprograma B
  
- Programa d'ajuda per a discapacitats.
  
- Programa d'ajuda per a estudis de funcionaris.
  
Segon
  
L'import de les ajudes d'acció social, en el present any, serà de 555.416 euros, que s'abonaran a càrrec de l'aplicació pressupostària 07.22.28.0508.525.78.42, dels Pressupostos de la Generalitat Valenciana per a aquest exercici.
  
Tercer
  
Les bases del Programa d'Acció Social per a l'any 2005 es publicaran en el Diari Oficial de la Generalitat Valenciana i es donarà compte de la seua publicació al Tribunal Superior de Justícia de la Comunitat Valenciana, a les audiències provincials de València, Castelló i Alacant, a tots els deganats, als instituts de Medicina Legal de Castelló, València i Alacant i, a la seu de la Direcció General de Justícia a València, així com a les seus de les direccions territorials de la Conselleria de Justícia i Administracions Públiques a Alacant i Castelló.
  
Contra la present resolució, que posa fi a la via administrativa, podrà interposar-se recurs contenciós administratiu davant els jutjats del contenciosos administratius de la ciutat de València, en el termini de dos mesos, comptadors des de l'endemà de la notificació o publicació, conforme al que disposen els articles 8.2, 14.2 i 46 de la Llei 29/1998, de 13 de juliol, Reguladora de la Jurisdicció Contenciós Administrativa, sense perjudici de la interposició del recurs potestatiu de reposició, davant aquesta Direcció General de Justícia, d'acord amb els articles 116 i 117 de la Llei 4/1999, de 13 de gener.
  
València, 20 de juny de 2005.- La directora general de Justícia: Patricia Montagud Alario.
  
PLA D'ACCIÓ SOCIAL PER A FUNCIONARIS
  
DE L'ADMINISTRACIÓ DE JUSTÍCIA EN LA COMUNITAT
  
AUTÒNOMA VALENCIANA, PER A L'DNI 8456
  
U. Contingut
  
El Pla d'Acció Social per a l'any 2005, dirigit al personal funcionari dels cossos de Metges Forenses, Gestió Processal i Administrativa, Tramitació Processal i Administrativa i Auxili Judicial de l'administració de Justícia, Secretaris de Pau a extingir a la Comunitat Valenciana, així com del Cos d'Ajudants de Laboratori i Agents de Laboratori a extingir, dels instituts de Medicina Legal de la Comunitat Valenciana, es compon dels programes següents:
  
a) Programa Ajuda per Fills.
  
- Subprograma A
  
- Subprograma B
  
b) Programa Ajuda Discapacitats.
  
c) Programa Ajuda Estudis Funcionaris.
  
Dos. Dotació econòmica
  
L'assignació pressupostària per a l'Acció Social, per a l'any 2005, és de 555.416 euros.
  
Els programes seran finançats amb les quanties següents:
  
Programa Ajuda Fills:
  
Subprograma A: 250.116 euros
  
Subprograma B: 236.686 euros
  
Programa Ajuda Discapacitats: 16.553 euros
  
Programa Ajuda Estudis Funcionaris: 52.061 euros
  
Tres. Programa Ajuda per Fills
  
Podran sol·licitar l'Ajuda d'aquest Programa els funcionaris que, reunint els requisits establits en el punt sis del present Pla, tinguen a càrrec seu fills o menors en acolliment preadoptiu o permanent, que no hagen complit en ambdós casos l'edat de 18 anys al dia de publicació de la convocatòria en el Diari Oficial de la Generalitat Valenciana. Quan el fill o menor acollit tinga una edat compresa entre 16 i 17 anys únicament podrà sol·licitar-se l'ajuda si es troba en alguna de les següents situacions en l'esmentada data de publicació de la Convocatòria:
  
1. Estar estudiant en centre oficial o homologat i no percebre ingressos propis per cap concepte.
  
2. Trobar-se inscrit en el SERVEF, com a demandant d'ocupació.
  
Aquesta ajuda és incompatible amb l'Ajuda per a Discapacitats quan ambdós se sol·liciten pel mateix fill, o menor en acolliment.
  
En el cas que ambdós pares del fill o famílies acollidores del menor, pel qual se sol·licita l'Ajuda, siguen funcionaris de l'administració de Justícia, només un d'ells podrà sol·licitar la prestació d'aquesta Ajuda, i s'aplicarà el que estableix la base vuit 1.11.
  
Subprograma A:
  
Els adjudicataris de l'Ajuda d'aquest Subprograma percebran la prestació següent:
  
- Família nombrosa: 450 euros
  
- Dos fills o menors en acolliment: 360 euros
  
- Un fill o menor en acolliment: 240 euros
  
Els adjudicataris amb més de 2 fills o menors en acolliment, que no constituïsquen família nombrosa, percebran 360 euros.
  
Subprograma B:
  
Els sol·licitants admesos en aquest Programa d'Ajuda Fills, que no obtinguen l'ajuda establida en el Subprograma A, percebran una ajuda lineal resultant de dividir la quantitat de 236.686 euros pel total del nombre de fills o menors en acolliment.
  
Les quantitats resultants per sol·licitant no podran excedir les indicades en el Subprograma A.
  
En el cas d'existir sobrant en el repartiment de l'assignació pressupostària del Subprograma B, la Comissió Tècnica d'Acció Social determinarà la forma de distribució de tal sobrant.
  
Només s'entendrà que hi ha sobrant en el repartiment de l'assignació pressupostària del Subprograma B, quan les quanties de les ajudes a percebre per tots els sol·licitants de tal Subprograma B aconsegueixen les indicades en el Subprograma A.
  
Quatre. Programa Ajuda per a Discapacitats
  
Podran sol·licitar l'Ajuda d'aquest Programa els funcionaris que, reunint els requisits especificats en el punt sis del present Pla, tinguen a càrrec seu fills o menors en acolliment preadoptiu o permanent, cònjuge o parella amb qui conviu, germans, pares o sogres, amb una minusvalidesa física o psíquica igual o superior al 33%, sense límit d'edat i que convisquen amb el/la sol·licitant.
  
S'entendrà que el discapacitat pel qual se sol·licita aquesta Ajuda està a càrrec del sol·licitant quan convisca amb aquest i aquell no perceba ingressos superiors a 4.300 euros.
  
Aquesta Ajuda és incompatible amb l'Ajuda per Fills per al fill o menor en acolliment discapacitat.
  
Únicament es concedirà una ajuda per funcionari sol·licitant, encara que aquest tinga a càrrec seu més d'un discapacitat.
  
En el cas que hi haja dues o més funcionaris de l'administració de Justícia amb dret a sol·licitar aquesta Ajuda, per un mateix discapacitat, només un d'ells podrà sol·licitar la prestació d'aquest Programa, i s'aplicarà el que establix la base huit 2.7.
  
El pressupost destinat a aquest Programa es distribuirà entre tots els sol·licitants amb dret a ell, percebent cada un d'ells una prestació màxima de 900 euros.
  
Cinc. Programa Ajuda Estudis Funcionaris
  
1. Podran sol·licitar l'Ajuda d'aquest Programa els funcionaris que, reunint els requisits especificats en el punt sis del present Pla, hagen realitzat estudis en centres oficials d'ensenyament o reconeguts pel Ministeri d'Educació i Cultura, o cursos homologats en virtut d'orde o decret ministerial o autonòmic, durant el curs 2004-2005 i hagen aprovat els mateixos o almenys una assignatura, o obtingut el certificat d'aprofitament en aquells cursos no susceptibles de ser aprovats o suspesos, sempre que els estudis estiguen relacionats amb l'administració de Justícia i amb la promoció administrativa dels funcionaris de l'administració de Justícia, de conformitat amb el que disposen els reglaments orgànics corresponents.
  
Així mateix, els funcionaris que, reunint els requisits especificats en el punt sis del present Pla, hagen cursat estudis en centres oficials d'ensenyament o reconeguts pel Ministeri d'Educació i Cultura, o cursos homologats en virtut de Decret Ministerial o Autonòmic, la duració del qual no es corresponga amb el curs acadèmic ordinari i que no hagen conclòs en la data de fi de termini de presentació sol·licituds d'aquest Programa, podran sol·licitar l'Ajuda d'aquest Programa en el Pla de l'any immediatament posterior.
  
No podran sol·licitar aquesta Ajuda aquells funcionaris que hagen realitzat estudis o cursos els imports dels quals no sumen en la seua totalitat 30 euros.
  
Dins d'aquesta ajuda no està inclòs el cost de publicacions o materials necessaris per als estudis.
  
El pressupost destinat a aquest Programa es distribuirà entre tots els sol·licitants amb dret a ell, percebent cada un d'ells una prestació no inferior a 30 euros ni superior a 270 euros, destinada a subvencionar els pagaments efectuats i acreditats per a cursos o estudis del sol·licitant.
  
En el cas que la dotació pressupostària siga insuficient per a atendre a totes les sol·licituds, conforme a les quanties dalt indicades, dita dotació es distribuirà entre tots els adjudicataris d'aquesta Ajuda, amb la consegüent disminució proporcional.
  
En el cas de esgotar-se l'assignació pressupostària d'aquest Programa, s'acreixerà la quantia de l'ajuda, mitjançant un prorrateig, entre tots els adjudicataris que hagueren acreditat despeses superiors a 270 euros.
  
2. Amb anterioritat a la publicació dels llistats provisionals de l'Ajuda Estudis Funcionaris, es reunirà, si fa el cas, la Comissió Tècnica d'Acció Social, per a estudiar les peticions d'aquest programa que incloguen estudis que oferisquen dubtes respecte a la seua relació amb l'administració de Justícia i amb la promoció administrativa del funcionari.
  
Sis. Requisits dels sol·licitants
  
Els funcionaris compresos en l'apartat U, que aspiren a ser beneficiaris d'algun dels programes del pla d'Acció Social, hauran de reunir els requisits següents:
  
- Tindre la condició de funcionari, titular o interí, el dia 2 de gener de 2005.
  
- Trobar-se en situació de servei actiu i destinat en els òrgans judicials, fiscalies o instituts de Medicina Legal de la Comunitat Valenciana, en la data de publicació de la convocatòria en el Diari Oficial de la Generalitat Valenciana. Les funcionàries en situació d'excedència per atenció de fills es consideraran en servei actiu per a Ajuda Fills i Ajuda Discapacitats.
  
- Reunir els requisits exigits per a sol·licitar l'Ajuda de cada Programa.
  
- No sol·licitar durant l'any 2005 Ajudes d'Acció Social fora de l'àmbit de la Comunitat Valenciana.
  
- No haver incorregut en falsedat en algunes de les dades manifestades en sol·licitar l'Ajuda d'Acció Social del Pla de la Generalitat Valenciana de l'any 2004.
  
Set. Sol·licituds
  
El personal que, reunint els requisits exigits, desitge ser beneficiari d'alguna Ajuda, haurà de sol·licitar-ho d'acord amb les prescripcions següents:
  
1. Les Ajudes per Fills, així com l'Ajuda per Discapacitats, hauran de sol·licitar-se en el termini de 15 dies naturals a partir del dia següent de la publicació d'aquestes bases en el Diari Oficial de la Generalitat Valenciana, mitjançant una única instància ajustada al model I que s'acompanya com annex i el sol·licitant haurà d'omplir íntegrament totes les seues caselles.
  
2. Les Ajudes per Estudis Funcionaris hauran de sol·licitar-se des del dia 3 d'octubre de 2005 fins al dia 17 d'octubre de 2005, ambdós inclusivament, mitjançant instància ajustada al model II que s'acompanya com annex, i el sol·licitant haurà d'omplir íntegrament totes les caselles.
  
3. Les sol·licituds es presentaran a la seu de la Direcció General de Justícia a València, Carrer Historiador Chabás núm. 2.
  
Així mateix, es presentaran a les seus de les direccions territorials de la Conselleria de Justícia i Administracions Públiques a:
  
Alacant: Torre de la Generalitat, Rambla de Méndez Núñez, 41-2a planta.
  
Castelló de la Plana: carrer Major núm. 76.
  
També es podran presentar en qualsevol oficina PROP de la Comunitat Valenciana.
  
Podran, així mateix, trametre's per correu o presentar-se en qualsevol dels llocs previstos en l'article 38.4 de la llei 30/92, de 26 de novembre, de Règim Jurídic de les Administracions Publiques i del Procediment Administratiu Comú.
  
Les que es presenten a través de les oficines de correus hauran de ser certificades, i per a la seua admissió haurà de figurar, en la instància mateixa, el segell de certificat de l'oficina de correus.
  
4. No s'admetrà cap sol·licitud que no es presente en el termini, en la forma i ajustada al model que s'estableix en la Convocatòria.
  
A efectes de termini es tindrà en compte la data del Registre d'Entrada o del certificat de l'oficina de Correus que figure en la instància.
  
5. La informació es facilitarà a través dels telèfons de València 769.00.47.45 i 881.36.05.32.
  
Vuit. Documentació
  
Les sol·licituds hauran d'anar acompanyades de la documentació següent:
  
1. Programa Ajuda Fills
  
1.1. Fotocòpia compulsada del Llibre de Família, complet per a justificar el matrimoni o l'existència dels fills, que s'al·leguen per a configurar el barem.
  
1.2. Fotocòpia compulsada de la resolució per la qual es declara l'acolliment preadoptiu o permanent del menor o menors, que s'al·leguen per a configurar el barem.
  
1.3. Fotocòpia compulsada del document o certificat oficial acreditativa de la data de naixement del menor, en acolliment preadoptiu o permanent.
  
1.4. Certificat de convivència o del padró municipal expedit l'any 2005, per a justificar que els subjectes assimilats conviuen amb el sol·licitant.
  
1.5. Fotocòpia compulsada completa de la Declaració de l'Impost sobre la Renda de les Persones Físiques del peticionari, i del seu cònjuge o parella amb qui conviu de fet, de l'any 2003.
  
Els sol·licitants casats o parelles convivents de fet, llevat dels qui hagen presentat declaració conjunta, aportaran necessàriament la fotocòpia compulsada completa de la Declaració de la Renda del seu cònjuge o parella amb qui conviu, encara que en la data de presentació de la declaració no es trobaren casats o no haguera començat la unió de fet.
  
1.6. En el cas que el sol·licitant o el seu cònjuge o parella amb qui conviu, estiguen exempts de l'obligació de presentar la declaració de l'IRPF, haurà d'aportar-se degudament omplida l'autorització, ajustada al model que s'acompanya com annex, a la Direcció General de Justícia, per a obtindre les dades necessàries per a determinar la renda a efectes de la present ajuda a través de l'Agència Estatal d'Administració Tributària, en la mesura que a la data de publicació del Pla d'Acció Social siga viable l'intercanvi d'informació per mitjans telemàtics entre ambdues administracions, i sense perjudici del dret que assisteix en tot cas a la Direcció General de Justícia per a sol·licitar als interessats l'ampliació, aclariment o subministrament de qualsevulla dada o document precís per a verificar l'estricte compliment del que disposa aquest Pla.
  
1.7. Els sol·licitants que no presenten amb la instància de sol·licitud d'ajuda per fills el document ressenyat en el punt 1.5, seran automàticament inclosos en el Subprograma B. Així mateix, seran automàticament inclosos en el Subprograma B en el cas que el document ressenyat s'aportara de forma incompleta, sense compulsa, o no tenint segell i signatura o validació mecànica que acredite fefaentment la seua presentació davant de l'organisme competent o entitat col·laboradora d'aquest.
  
1.8. Els sol·licitants que no presenten amb la instància de sol·licitud d'ajuda per fills el document ressenyat en el punt 1.6, seran automàticament inclosos en el Subprograma B.
  
1.9. Fotocòpia compulsada del carnet de família nombrosa.
  
1.10. Quan el fill o menor en acolliment, pel qual se sol·licita l'Ajuda, tinga una edat compresa entre 16 i 17 anys en la data de publicació de la Convocatòria en el Diari Oficial de la Generalitat Valenciana, s'aportarà, segons la seua situació, la documentació següent:
  
a) Si està estudiant en centre oficial o homologat, fotocòpia compulsada del document de pagament de l'import de la matrícula, o certificat del centre oficial o homologat, en què es faça constar que el fill o menor pel que sol·licita l'ajuda està cursant estudis en el mateix.
  
b) Si està estudiant en centre privat o no està realitzant estudis, fotocòpia compulsada del document acreditatiu de trobar-se inscrit en el SERVEF com a demandant d'ocupació.
  
I, en ambdós casos, declaració jurada del funcionari sol·licitant, que el fill o menor en acolliment, amb una edat compresa entre 16 i 17 anys pel qual se sol·licita l'ajuda, no percep ingressos propis per cap concepte.
  
1.11. Quan ambdós pares del fill o família acollidora del menor, pel qual se sol·licita l'Ajuda, siguen funcionaris de l'administració de Justícia, es distingirà:
  
a) Quan un dels pares o l'altre membre de la família acollidora preste els seus serveis com a funcionari de l'administració de Justícia fora de l'àmbit de la Comunitat Valenciana o pertanga a un cos no transferit, el sol·licitant presentarà declaració jurada d'aquell de no haver sol·licitat aquesta Ajuda en el present any.
  
b) Quan ambdós pares o membres de la família acollidora, destinats a la Comunitat Valenciana, no estiguen units per vincle matrimonial o situació de fet assimilada, el sol·licitant aportarà declaració jurada de l'altre pare que ell no ha sol·licitat aquesta Ajuda.
  
La documentació indicada haurà d'aportar-se, necessàriament, dins del termini assenyalat per a presentar la sol·licitud, establida en la base Set 1.
  
2. Programa Ajuda Discapacitats
  
2.1. Fotocòpia compulsada del Llibre de Família complet, o d'altres documents expedits pel Registre Civil, que acredite el parentiu del sol·licitant amb el discapacitat, pel qual se sol·licita l'Ajuda.
  
Quan el discapacitat pel qual se sol·licita l'Ajuda siga sogre/a del sol·licitant, haurà de presentar-se fotocòpia compulsada del Llibre de Família complet o d'altres documents expedits pel Registre Civil, que acredite que el discapacitat és pare o mare del cònjuge del sol·licitant.
  
Quan el discapacitat pel qual se sol·licita l'Ajuda siga un menor en acolliment preadoptiu o permanent, haurà de presentar-se fotocòpia compulsada de la resolució per la qual es declara tal acolliment.
  
2.2. Fotocòpia compulsada del document o certificat oficial, acreditativa de la data de naixement del menor en acolliment preadoptiu o permanent.
  
2.3. Certificat de grau de minusvalidesa expedit pel Centre de Valoració i Orientació de Discapacitats de la Direcció General d'Integració Social de Discapacitats o organisme semblant d'una altra administració, en què es reflectisca un grau de minusvalidesa física o psíquica igual o superior al 33%.
  
2.4. Certificat de convivència o del padró municipal expedit l'any 2005, que justifique que el discapacitat pel qual se sol·licita l'Ajuda conviu amb el sol·licitant.
  
2.5. Autorització, ajustada al model que s'acompanya com annex, degudament omplida per la persona discapacitada per la qual se sol·licita l'ajuda a la Direcció General de Justícia, per a obtindre les dades necessàries a efectes de la present ajuda a través de l'Agència Estatal d'Administració Tributària, en la mesura que a la data de publicació de la Convocatòria siga viable l'intercanvi d'informació per mitjans telemàtics entre ambdue administracions i a fi de determinar que aquell no percep ingressos superiors a 4.300 euros, inclosos els procedents de subsidis o pensions.
  
S'estarà exempt de presentar aquesta autorització, quan la persona discapacitada, per la qual se sol·licita aquesta ajuda, no haja complit l'edat de 18 anys al dia de publicació de la Convocatòria en el Diari Oficial de la Generalitat Valenciana.
  
2.6. Declaració jurada del peticionari que el discapacitat a càrrec seu, pel que sol·licita aquesta ajuda, no ha percebut durant l'any 2003 ingressos superiors a la quantitat de 4.300 euros, inclosos els procedents de les pensions o subsidis que poguera tindre reconeguts.
  
2.7. Quan hi haja dos o més funcionaris de l'administració de Justícia amb dret a sol·licitar aquesta ajuda per un mateix discapacitat, i un d'ells preste els seus serveis com a funcionari de l'administració de Justícia fora de l'àmbit de la Comunitat Valenciana o pertanga a un cos no transferit, el sol·licitant haurà de presentar declaració jurada de no haver sol·licitat aquesta ajuda en el present any.
  
La documentació indicada haurà d'aportar-se, necessàriament, dins del termini assenyalat per a presentar la sol·licitud, establida en la base Set 1.
  
3. Programa Ajuda Estudis Funcionaris
  
Dins del termini comprés entre els dies 3 al 17 d'octubre de 2005, ambdós inclosos, els funcionaris que, sol·liciten aquesta ajuda, hauran de presentar juntament amb el model II, que s'acompanya com annex, la documentació següent:
  
3.1. Fotocòpia compulsada del document de pagament de l'import de la matricula, en què figure la denominació del curs o estudi, o certificat del centre on s'hagen cursat els estudis, on es faça constar la denominació del curs, l'import del mateix i la quantitat efectivament abonada pel peticionari.
  
3.2. Document o certificat del centre on s'hagen cursat els estudis, acreditativa d'haver aprovat els exàmens, cursos o estudis per què se sol·licita l'Ajuda, o almenys una assignatura dels mateixos.
  
Quan es tracte de cursos no susceptibles de ser aprovats o suspesos, s'aportarà diploma o certificat d'aprofitament.
  
No serà admés cap document o certificat que no tinga segell oficial, o de signatura reconeguda del Centre en què s'han cursat els estudis per què se sol·licita aquesta ajuda.
  
La documentació indicada haurà d'aportar-se, necessàriament, dins del termini assenyalat per a presentar la sol·licitud, establida en la base Set 2.
  
Nou
  
Els requisits i les condicions personals i familiars exigides per a sol·licitar l'ajuda i aquells altres casos en què expressament es determine, vénen referits, en tot cas, al dia de publicació de la Convocatòria en el Diari Oficial de la Generalitat Valenciana (nombre de fills, edat dels mateixos, etc.)
  
Deu. Barem
  
Les instàncies seran baremades d'acord amb els punts resultants de l'aplicació de la fórmula següent:
  
46.258.029 x (M+N)
  
????????????????????????- = X
  
SNRIR de la Unitat Familiar
  
\*M és el nombre de membres de la unitat familiar i comprén: el peticionari, el seu cònjuge o parella amb qui conviu, i els fills del peticionari menors de 18 anys, en la data de publicació de la Convocatòria en el Diari Oficial de la Generalitat Valenciana o menors d'edat en acolliment preadoptiu o permanent.
  
\*N és el nombre de subjectes assimilats dividit per dos. Són subjectes assimilats aquelles persones que, sense pertànyer a la unitat familiar, reunisquen els requisits següents:
  
- Figurar en la Declaració de la Renda de l'any 2003, com ?persones que donen dret a practicar deduccions en la quota?.
  
- I conviure amb el sol·licitant, acreditant-ho mitjançant un certificat de convivència o del padró municipal expedit l'any 2005.
  
\*El Saldo Net de Rendiments i imputacions de Renda (SNRIR) de la unitat familiar ve constituït per la quantitat següent:
  
a) Sol·licitant casat o en situació de fet assimilada:
  
- Si han realitzat declaració conjunta, el SNRIR de dita declaració.
  
- Si han realitzat declaració individual, la suma dels SNRIR d'ambdós declaracions, encara que en el moment de la presentació de les mateixes fins i tot no s'haguera celebrat el matrimoni o no haguera començat la situació de fet assimilada.
  
b) Sol·licitant fadrí, separat, divorciat o viudo:
  
El SNRIR corresponent a la seua declaració.
  
En el cas que el sol·licitant o el seu cònjuge o parella amb qui conviu, estiguen exempts de l'obligació de presentar la declaració de l'IRPF, la renda computable serà la suma dels ingressos íntegres obtinguts, minorats en una quantia de 3.610 euros. En tot cas, el resultat de la diferència entre els ingressos íntegres i la minoració corresponent no podrà ser negatiu.
  
L'aplicació de la fórmula, en aquells supòsits en què s'estiga exempt de l'obligació de declarar, es durà a terme utilitzant com a dividend la quantitat obtinguda com a conseqüència de l'aplicació del que disposa el paràgraf anterior, de conformitat amb les dades facilitades des de l'Agència Estatal d'Administració Tributària a aquesta Direcció General de Justícia.
  
Quan el SNRIR del sol·licitant siga inferior a les quantitats següents:
  
- Auxili judicial/agent de Laboratori: 6.310 euros
  
- Tramitació Processal i Administrativa/auxiliar de Laboratori: 8.115 euros
  
- Gestió processal i Administrativa: 10.540 euros
  
- Metges forenses: 15.630 euros
  
- Secretaris de Pau a extingir: 10.640 euros
  
a) Si les retribucions del sol·licitant no es refereixen a tot l'exercici anual, per haver-se possessionat del seu càrrec al llarg de l'any, se li aplicarà automàticament la quantitat mínima expressada que li corresponga, segons el cos a què pertanga.
  
b) Si les retribucions del sol·licitant es refereixen a tot l'exercici anual, haurà d'acreditar-ho en presentar la seua sol·licitud, aplicant-se-li automàticament, si no ho fera, la quantitat mínima expressada que li corresponga, segons el cos a què pertanga.
  
Onze. Tramitació de les sol·licituds:
  
Finalitzat els terminis de presentació d'instàncies es procedirà per la Direcció General de Justícia a realitzar els tràmits següents:
  
1. Es desestimaran d'ofici les sol·licituds presentades fora de termini o no ajustades a model.
  
2. Una vegada transcorregut el termini de presentació de sol·licituds dels Programes Ajuda per Fills i Ajuda Discapacitats, es comprovaran les instàncies admeses i es confeccionaran les llistes provisionals dels referits programes, i se'n lliurarà còpia als sindicats integrants de la Mesa Sectorial de Justícia, i es publicaran als taulers d'anuncis del Tribunal Superior de Justícia de la Comunitat Valenciana, Audiència Provincial d'Alacant, Castelló i València, dels Instituts de Medicina Legal d'Alacant, Castelló i València, a la seu de la Direcció General de Justícia a València, així com a les seus de les direccions territorials de la Conselleria de Justícia i Administracions Públiques a Alacant i Castelló.
  
Els peticionaris disposaran d'un termini de deu dies naturals, a partir de dita publicació, per a fer les reclamacions que estimen oportunes i completar la documentació no presentada, sempre que no s'exigisca la seua presentació amb la instància de sol·licitud.
  
3. Resoltes les reclamacions formulades, les relacions provisionals dels Programes Ajuda Fills i Ajuda Discapacitats s'elevaran a definitives amb les modificacions pertinents i es publicaran en els mateixos llocs en què van ser publicades les llistes provisionals.
  
4. Una vegada conclòs el termini de presentació de sol·licituds del Programa Ajuda Estudis Funcionaris (3 al 17 d'octubre del 2005, ambdós inclusivament), a través del model II, es confeccionaran les llistes provisionals. Tot seguit se'n lliurarà als sindicats integrants de la Mesa Sectorial de Justícia, i es publicaran en als taulers d'anuncis del Tribunal Superior de Justícia de la Comunitat Valenciana, Audiència Provincial d'Alacant, Castelló i València, dels instituts de Medicina Legal d'Alacant, Castelló i València, a la seu de la Direcció General de Justícia a València, així com en les seus de les direccions territorials de la Conselleria de Justícia i Administracions Públiques a Alacant i Castelló.
  
Els peticionaris disposaran d'un termini de deu dies naturals, a partir de dita publicació, per a fer les reclamacions que estimen oportunes i completar la documentació no presentada, sempre que no se n'exigisca la presentació amb la instància de sol·licitud.
  
5. Resoltes les reclamacions formulades, les relacions provisionals del Programa Ajuda Estudis Funcionaris s'elevaran a definitives, amb les modificacions pertinents, i es publicaran en els mateixos llocs en què van ser publicades les llistes provisionals.
  
Dotze